Na temelju članka 391. Zakona o vlasništvu i drugim stvarnim pravima („Narodne novine“, broj 91/96., 73/00., 114/01., 79/06., 141/06., 146/08., 38/09., 153/09. , 143/12. i 152/14.), odgovarajućom primjenom Zakona o upravljanju državnom imovinom („Narodne novine“, broj 52/18.), Uredbe o postupcima koji prethode sklapanju pravnih poslova raspolaganja nekretninama u vlasništvu Republike Hrvatske u svrhu prodaje, razvrgnuća suvlasničke zajednice, zamjene, davanja u zakup ili najam te o postupcima u vezi sa stjecanjem nekretnina i drugih stvarnih prava u korist Republike Hrvatske („Narodne novine“, broj 95/18.), članka 35. Zakona o područnoj (regionalnoj) samoupravi («Narodne novine», broj 33/01., 60/01. – vjerodostojno tumačenje, 129/05., 109/07., 125/08., 36/09., 150̣̣̣/11., 144̣/12., 19̣̣̣̣̣/13., 137̣̣̣̣̣/15., 123̣̣̣̣̣̣/17., 98̣̣/19., 144̣̣̣̣̣/20.) i članka 37. Statuta Grada Šibenika («Službeni glasnik Grada Šibenika», broj 2/21.), Gradsko vijeće Grada Šibenika, na ---------    . sjednici od -------------------------------- 2023. godine, donosi

ODLUKU

o izmjeni i dopuni Odluke o uvjetima i postupku raspolaganja nekretninama u vlasništvu Grada Šibenika na području Gospodarske zone Podi Šibenik

Članak 1.

U Odluci o uvjetima i postupku raspolaganja nekretninama u vlasništvu Grada Šibenika na području Gospodarske zone Podi Šibenik („Službeni glasnik Grada Šibenika“, broj 8/11. , 6/12., 9/13. , 4/16., 9/19. i 12/22.) u članku 20. stavku 1. iza riječi „Odluke“ briše se zarez, stavlja se točka te su brišu riječi „ali ne duže od 24 mjeseca“.

Članak 2.

U članku 20.a iza stavka 1. dodaje se:

* stavak 2. koji glasi:

„ Za slučaj kad je ustanovljeno pravo građenja temeljem provedenog javnog natječaja nadležno tijelo za raspolaganje s nekretninama Grada Šibenika može nekretninu opterećenu pravom građenja prodati nositelju prava građenja po uvjetima važećim u trenutku kupoprodaje bez provođenja javnog natječaja.“,

* iza stavka 2. dodaje se stavak 3. koji glasi:

„ U slučajevima iz stavka 2. do tada plaćena naknada za pravo građenja neće se priznati u kupoprodajnu cijenu.“.

Članak 3.

Ova odluka stupa na snagu osmog dana od dana objave u „Službenom glasniku Grada Šibenika“.

KLASA: 940-01/23-01/38

URBROJ: 2182-1-07/1-23-

Šibenik,

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović

Obrazloženje

Gradskom vijeću Grada Šibenika predlaže se izmjena članka 20. stavka 1. na predložen način budući je u provedbi Odluke utvrđeno da je rok od 24 mjeseca za produženje rokova za ispunjenje obveza kupca prekratak pošto ima situacija da bez krivnje kupca odnosno nositelja prava građenja isti dolaze u zakašnjenje s ispunjenjem ugovornih obveza.

Dopuna članka 20. a stavkom 2. i 3. predlaže se iz razloga što istom Odlukom nije normirano pravo na kupnju zemljišta na kojem je osnovano pravo građenja od strane nositelja prava građenja.